
REPUBLIKA HRVATSKA 
VUKOVARSKO SRIJEMSKA ŽUPANIJA

OPĆINA TOVARNIK


OPĆINSKI NAČELNIK


Tovarnik, 13. listopad 2026. 


PREDMET: javno savjetovanje - prijedlog odluke o izmjenama i dopunama Odluke o načinu pružanja javne usluge sakupljanja komunalnog otpada na području Općine Tovarnik 
PRAVNA OSNOVA: članak  66.  Zakona o gospodarenju otpadom (  NN 84/21, 142/23 )  i članak 31. stavak Statuta Općine Tovarnik (Službeni vjesnik Vukovarsko-srijemske županije 3/22, 9/25)  
TEKST PRIJEDLOGA:
Članak 1.

Članak 9. stavak  1. Odluke o načinu pružanja javne usluge sakupljanja komunalnog otpada na području Općine Tovarnik ( u daljnjem tekstu Odluka ) mijena se i glasi: 
„ (1)	Davatelj javne usluge dužan je omogućiti korisniku javne usluge primopredaju komunalnog otpada na obračunskom mjestu korisnika:
•	miješanog komunalnog otpada najmanje dva puta mjesečno 
•	biootpada najmanje jednom tjedno;
•	ambalažnog otpada (plastična i metalna ambalaža) najmanje jednom u tijeku obračunskog  razdoblja;
•	otpadnog papira i kartona najmanje jednom u tijeku obračunskog razdoblja;
•	ambalažnog stakla najmanje jednom  godišnje 

Članak 2.

Članak 22. Odluke mijena se i glasi:
„ (1)	Strukturu cijene javne usluge čini: cijena obvezne minimalne javne usluge (MJU) i cijena javne usluge za količinu predanog miješanog komunalnog otpada (C), a određuje se prema izrazu:
CJU = MJU + C
Korisnik javne usluge dužan je platiti davatelju usluge iznos cijene za obračunsko mjesto i obračunsko razdoblje, osim ako je riječ o obračunskom mjestu na kojem se nekretnina trajno ne koristi u smislu članka 71. Zakona.
(2)	Cijena obvezne minimalne javne usluge određena je na način da pokriva troškove javne usluge koju je potrebno osigurati kako bi sustav sakupljanja komunalnog otpada mogao ispuniti svoju svrhu poštujući pritom obvezu o osiguranju primjene načela »onečišćivač plaća«, načela ekonomski održivog poslovanja te sigurnosti, redovitosti i kvalitete pružanja javne usluge sukladno Zakonu, ovoj Odluci i drugim propisima.
(3)	Cijena obvezne minimalne javne usluge za korisnika kategorije kućanstvo jedinstvena je na čitavom području primjene ove Odluke, a iznosi:
11,50 eura  + pdv  mjesečno  (   13 eura s pdv-om ) 
Cijena obvezne minimalne javne usluge za korisnika koji nije kućanstvo jedinstvena je na čitavom području primjene ove Odluke, a iznosi:
14,15 eura   + pdv  mjesečno ( 15,99  eura s pdv-om ) 
(4)	Cijena javne usluge za predanu količinu miješanog komunalnog otpada naplaćuje se razmjerno količini predanog otpada, sukladno kriteriju iz članka 5. ove Odluke, odnosno podatcima iz evidencije o predanom otpadu.
Cijena javne usluge za predanu količinu miješanog komunalnog otpada određuje se prema izrazu:
C = JCV x BP x U
 
gdje je:
C – cijena javne usluge za količinu predanog miješanog komunalnog otpada izražena u kunama;
JCV – jedinična cijena za pražnjenje određenog volumena spremnika miješanog komunalnog otpada, izražena u kunama sukladno Cjeniku;
BP – broj pražnjenja spremnika miješanog komunalnog otpada u obračunskom razdoblju sukladno podacima u evidenciji o pražnjenju spremnika;
U – udio korisnika javne usluge u korištenju spremnika.
(5)	Kad jedan korisnik javne usluge samostalno koristi spremnik, udio korisnika javne usluge u korištenju spremnika iznosi 1. Kad više korisnika javne usluge zajednički koriste spremnik, zbroj udjela svih korisnika, određenih međusobnim sporazumom ili prijedlogom davatelja javne usluge, mora iznositi 1.
 
Članak 3.

Članak 23. odluke mijena se i glasi:
„ (1)	Korisniku kategorije kućanstvo, koji kompostira biootpad cijena minimalne javne usluge umanjit će se na mjesečnom računu za 50 centi ( bez PDV-a ) odnosno 0,56 centi ( s PDV-om ) , sve dok uredno provodi kompostiranje biootpada. Smatrat će se da korisnik uredno provodi kompostiranje biootpada ako je u Izjavi naveo da posjeduje vlastiti komposter/lokaciju za kompostiranje  te da želi kompostirati biootpad. Ako se tijekom nadzora utvrdi da korisnik ne kompostira  ili da je bacio biootpad koji se može kompostirati u spremnik za drugu vrstu komunalnog otpada, korisnik nema pravo na umanjenje cijene minimalne javne usluge za taj mjesec.
(2)	Korisniku kategorije ne-kućanstvo, koji kompostira biootpad  cijena minimalne javne usluge umanjit će se na mjesečnom računu za 50 centi ( bez PDV-a ) odnosno 0,56 centi ( s PDV-om ) sve dok uredno provodi kompostiranje biootpada. Smatrat će se da korisnik uredno provodi kompostiranje biootpada ako je u Izjavi naveo da posjeduje vlastiti komposter/lokaciju za kompostiranje  te da želi kompostirati biootpad. Ako se tijekom nadzora utvrdi da korisnik ne kompostira  ili da je bacio biootpad koji se može kompostirati u spremnik za drugu vrstu komunalnog otpada, korisnik nema pravo na umanjenje cijene minimalne javne usluge za taj mjesec.“ 

Članak 4.
Ove izmjene i dopune Odluke o načinu pružanja javne usluge sakupljanja komunalnog otpada na području Općine Tovarnik  bit će objavljene u „Službenom vjesniku“ Vukovarsko-srijemske županije stupaju na snagu 1. siječnja 2026. godine.

Obrazloženje:
Odluka Općinskog vijeća Općine Tovarnik o  načinu pružanja javne usluge sakupljanja komunalnog otpada na području Općine Tovarnik ( „Službeni vjesnik“ Vukovarsko srijemske županije br.  25/21 ) stupila je na snagu  18. prosinca 2021. godine te je na temelju iste raspisana javni natječaj za dodjelu koncesije. Koncesiju je  dobila tvrtka Eko flor plus d.o.o., a od 1.1.2026. pravni sljednik koji je preuzeo Ugovor o koncesiji je tvrtka Mull trans d.o.o.  Koncesija ističe u listopadu 2027. godine.
Tvrtka Mull trans d.o.o. je uputila prijedlog Općini Tovarnik za povećanje  „fiksnog i varijabilnog“ dijela cijene javne usluge sakupljanja komunalnog otpada na području Općine Tovarnik s namjerom raskida  Ugovora o koncesiji ako Općina Tovarnik ne prihvati povećanje cijena. Kao razloge za takav prijedlog navode poslovanje s gubitcima  uslijed inflacije i rasta cijena u odnosu na cijene iz 2021. godine. 
Odluku o „fiksnom dijelu“ odnosno cijeni minimalne javne usluge je u nadležnosti Općinskog vijeća a sukladno članku  66. stavku 4. Zakona o gospodarenju otpadom (  NN 84/21, 142/23 ) Općina Tovarnik je dužna provesti javno savjetovanje u trajanju od 30 dana.
U nastavku  donosimo pregled dosadašnjih cijena ( i fiksnog i varijabilnog dijela ) budući da koncesionar predlaže  povećanje i varijabilnog dijela cijene. 
Izvršno tijelo ima nadležnost za davanje suglasnosti na promjenu varijabilnog dijela cijene. 

	
	TRENUTNE CIJENE
 ( s pdv-om ) 
	PREDLOŽENE CIJENE
 ( s pdv-om ) za 2 ODVOZA MJESEČNO 

	KUĆANSTVO
 
	
	

	FIKSNI DIO*
	5,82  eura mjesečno ( do 2026. je bio manji iznos  jer je Općina Tovarnik sufinancirala taj dio iznosa  ) 
	12,43 eura mjesečno 

	Kanta 60
	2, 06 eura za 1. pražnjenje, 
0,99 eura za 2. pražnjenje, 
0,87eura  za 3. pražnjenje, 
0,66 eura za 4. pražnjenje 
	2,08 eura po 1 pražnjenju 

	Kanta 120
	4,12 eura za 1. pražnjenje, 
1,98  eura za 2. pražnjenje, 
1,73 eura  za 3. pražnjenje, 
1,32  eura za 4. pražnjenje
	4,16 eura po 1 pražnjenju 

	Kanta 240
	8,24  eura za 1. pražnjenje, 
3,96   eura za 2. pražnjenje, 
3,46  eura  za 3. pražnjenje, 
2,64   eura za 4. pražnjenje
	8,32 eura po 1 pražnjenju 

	NIJE KUĆANSTVO 
	
	

	FIKSNI DIO*
	9,02 eura mjesečno 
	15,42 eura mjesečno 

	Kanta 120
	4,12 eura za 1. pražnjenje, 
1,98  eura za 2. pražnjenje, 
1,73 eura  za 3. pražnjenje, 
1,32  eura za 4. pražnjenje
	4,16 eura po 1 pražnjenju 

	Kanta 240
	8,24  eura za 1. pražnjenje, 
3,96   eura za 2. pražnjenje, 
3,46  eura  za 3. pražnjenje, 
2,64   eura za 4. pražnjenje
	8,32 eura po 1 pražnjenju 

	Kanta 1100
	37,77 eura za 1. pražnjenje, 
18,13   eura za 2. pražnjenje, 
15,86  eura  za 3. pražnjenje, 
12,09    eura za 4. pražnjenje
	38,11 eura po 1 pražnjenju 



*Odluku o visini fiksnog dijela donosi Općinsko vijeće Općine Tovarnik. 
*Odluku o visini varijabilnog  dijela javne usluge donosi koncesionar uz prethodnu suglasnost općinskog načelnika.  
Predlaže se da koncesionar dva puta mjesečno prikuplja komunalni otpad po naprijed navedenim cijenama. 
Iznos mjesečnog računa za korisnike koji imaju kantu od 120 l te je  izvoze 2  puta mjesečno ( najveći broj kućanstava ) bi bio 20,75  eura mjesečno . ( a trenutno je 14, 97 eura mjesečno za 4 izvoza  ) 
Koncesionar predlaže Općini Tovarnik da sufinancira cijenu odvoza otpada na način da sklopi s koncesionarom sporazum o plaćanju naknade propisane uredbom o jediničnoj naknadi za odlaganje otpada. Prema navedenoj  Uredbi koncesionar trenutno plaća iznose po toni odloženog otpada i to: 
Za 2026- 35 eura/toni 
Za 2027-40 eura/tona 
U 2025. godini u Općini Tovarnik prikupljeno je 391 980 kg MKO. što znači da bi u slučaju sufinanciranja Općina Tovarnik morala izdvojiti cca 13 000/14 000 eura godišnje a cijena odnosno varijabilni dio cijene odvoza komunalnog otpada  za kućanstva bi iznosio:

	Kanta 60 l 
	0,60 po jednom odvozu 

	Kanta 120 l 
	1,20 po jednom odvozu 

	Kanta 240 l 
	2,38 po jednom odvozu 

	Spremnik 1100 l
	10, 94 po jednom odvozu 



U slučaju sklapanja sporazuma o sufinanciranju između Općine Tovarnik i koncesionara iznos mjesečnog računa za korisnike koji imaju kantu od 120 l te je izvoze 2   puta mjesečno ( najveći broj kućanstava ) bi bio 17,23  eura. ( a trenutno je 14, 97 eura za 4 izvoza )
Koncesija ističe u listopadu 2027., što znači da će se već početkom 2026. godine raspisati novi natječaj za dodjelu koncesije kada će u samom postupku biti utvrđeni varijabilni iznosi cijene. 
Odluka o iznosu Fiksnog  dijela  je u nadležnosti Općinskog vijeća. 
Sve su cijene iskazane s PDV-om te se odnose na korisnike koji kompostiraju tj. ne odlažu biootpad u spremnike za  mješani komunlani otpad – MKO ( što su gotovo sva kućanstva u Općini Tovarnik ).

